## Odluka Ustavnog suda Republike Hrvatske broj U-III-835/1994. od 15. ožujka 1995

### NN 20/1995 (24.3.1995.), Odluka Ustavnog suda Republike Hrvatske broj U-III-835/1994. od 15. ožujka 1995

# USTAVNI SUD REPUBLIKE HRVATSKE

Ustavni sud Republike Hrvatske u sastavu, Jadranko Crnić, predsjednik
Suda, te suci Zdravko Bartovčak dr. Velimir Belajec, dr. Nikola
Filipović, Ante Jelavić Mitrović, mr. Vojislav Kučeković,
mr Hrvoje Momčinović, Ivan Marijan Severinac i Mladen Žuvela
odlučujući o ustavnoj tužbi R. R. iz D. zastupanog po punomočniku
S. J. odvjetniku iz D na sjednici Suda održanoj dana 15. ožujka 1995. godine,
donio je

## Odluku

1. Usvaja se ustavna tužba te se ukida: - presuda Upravnog suda Republike
Hrvatske broj: Us-12762/1993 od 9. veljače 1994. godine i - rješenje
Ministarstva unutarnjih poslova broj: 511-01-43-UP/I-16373/19873/1-93 od
21. listopada 1993. godine.

2. Predmet se vraća Ministarstvu unutarnjih poslova na ponovni
postupak.

3. Ova će se odluka objaviti u "Narodnim novinama".

Obrazloženje:

R. R. podnio je ustavnu tužbu povodom presude Upravnog suda Republike
Hrvatske broj: Us-12762/1993 od 9. veljače 1994 godine. Tom je presudom
odbijena njegova tužba protiv rješenja tuženog Ministarstva unutarnjih
poslova Republike Hrvatske broj: 511-Ol-43-UP/I-16373/19873/1-93 kojim
je odtbijen zahtjev za primitak podnositelja u hrvatsko državljanstvo.
Presuda Upravnog suda Republike Hrvatske zasniva se na stajalištu da je
podnositelj izgubio status trajno nastanjenog stranca u Republici Hrvatskoj
na temelju članka 47 stavka 1. točka 1. Zakona o kretanju
i boravku stranaca ("Narodne novine", broj 53/91, 26/93, 29/94)
te ne ispunjava uvjet za stjecanje hrvatskog državljanstva iz članka
8. stavka 1. točke 3. Zakona o hrvatskom državljanstvu ("Narodne
novine", broj 53/91, 28/92). Podnositelj ustavne tužbe navodi da se
na njega nije mogla primijeniti odredba članka 47. Zakona o kretanju
i boravku stranaca. Ovo zato jer je iz D. otputovao u S. početkom
1992. godine gdje ga je ratom zahvatila totalna blokada. Ističe
da ratne okolnosti prekidaju sve rokove, a nakon djelomične deblokade
S. nije se mogao vratiti u D. jer nije imao potrebne isprave Na osnovi
navedenoga podnositelj smatra da su osporenim rješenjem, odnosno presudom
povrijeđena njegova ustavna prava iz članka 16, 17, 26. i 32.
Ustava Republike Hrvatske.

Ustavna tužba je osnovana.

Odredba članka 26. Ustava Republike Hrvatske određuje jednakost
svih građana i stranaca pred sudovima i drugim državnim i inim tijelima
koje imaju javne ovlasti U konkretnom predmetu iz sadržaja predmeta kao
i iz razloga presude Upravnog suda Republike Hrvatske proizlazi da se podnositelj
vodi u evidenciji Policijske uprave D.-N. od 25. siječnja 1973.
godine u D. kao trajno nastanjeni stranac, da je pokrenut postupak radi
prestanka tog statusa, ali nije utvrđen ishod tog postupka. Odredba
članka 47. stavak 2. Zakona o kretanju i boravku stranaca izrijekom
određuje da Ministarstvo unutarnjih poslova donosi rješenje o prestanku
nastanjenja, dakle, boravak u skladu s odredbom stavka 1. točka
1. istog članka prestaje pravomočnošću tog rješenja.
Iz navedenoga proizlazi da je rješenje o odbijanju primitka podnositelja
u hrvatsko državljanstvo doneseno na pretpostavci o prestanku boravka podnositelja
u Republici Hrvatskoj, a zbog boravljenja u inozemstvu duže od jedne godine
a da o tome nije obavijestio nadležno tijelo. Ta pretpostavka, međutim,
nije u postupku činjenično i utvrđena. U takvom sklopu
okolnosti pod kojima se rješava o prijemu podnositelja u hrvatsko državljanstvo,
potpuno i pravilno utvrđenje činjenica izravno utjeće
na ostvarenje prava koja sve građane i strance izjednačavaju
pred sudovima i drugim tijelima koja imaju javne ovlasti. Na temelju navedenoga
u konkretnom je predmetu povrijeđeno ustavno pravo ravnopravnosti stranca
pred zakonom utvrđeno citiranom odredbom članka 26. Ustava Ministarstvo
unutarnjih poslova dužno je ponovno provesti postupak u povodu zahtjeva
podnositelja za primitak u hrvatsko državljanštvo, te ocijeniti ispunjenje
uvjeta iz članka 8. stavka 1. točka 3. Zakona u smislu navedenoga.
Na temelju izloženoga riješeno je kao u izreci. Odluka o objavi temelji
se na odredbi članka 20. Ustavnog zakona o Ustavnom skkdu Republike
Hrvatske ("Narodne novine", broj 13/91), ·

Broj: U-III-835/1994

Zagreb, 15. ožujka 1995.

USTAVNI SUD REPUBLIKE HRVATSKE

Predsjednik

**Jadranko Crnić,** v. r

---

[![](../../TipkaPočStr.GIF)](http://www.nn.hr/Narodne.htm)
[![](../../TSluzGl.GIF)](http://www.nn.hr/Glasilo/index.htm)
[![](../../TPretra.GIF)](http://www.nn.hr/search/iaquery.exe)
![](../../TElPosta.GIF)

Odluka, NN 20/1995-409